Kaŭkaza Emirlando

La Kaŭkaza Emirlando (ĉeĉene Имарат Кавказ [Imarat Kavkaz], ruse Кавказский Эмират [Kavkazskiy Emirat]) estas memproklamita (laŭ vidpunkto reala aŭ fikcia) ŝtato, parte sekvaĵo de la Ĉeĉena Respubliko de Iĉkerio. Ĝi oficiale anonciĝis la 31-an de oktobro 2007 fare de la tiama prezidanto de Iĉkerio, Doku Umarov, kiu iĝis la unua emiro. La armea branĉo estas la Kaŭkaza Fronto, kiu partoprenis en la Dua Ĉeĉenia milito. La registaroj de Rusio kaj de Usono deklaris la Kaŭkazan Emirlandon terorisma organizaĵo.

La 24-an de majo 2011 la registaro de Usono deklarigis, ke informo pri la gvidanto Doku Umarov estos pagata je 5 milionoj da usonaj dolaroj. Internacie en bankoj stokata kapitalo de li kaj de la Kaŭkaza Emirlando devas esti frostigitaj.

La gvidantoj de la Kaŭkaza Emirlando deklaras ke sia teritorio konsistu el la sekvaj provincoj:
eta|maldekstra|300px|<center>areoj kiujn postulas por si la Kaŭkaza Emirlando
eta|370px
 Vilajat Noxçiyçö (Ĉeĉenio)
 Vilajat Ġalġayçö (Inguŝio kaj Nord-Osetio)
 Vilajat Ĉerkesio
 Vilajat Dagestano
 Vilajat Kabardio, Balkario (Kabardio-Balkario) kaj Karaĉajio (la plejparto de Karaĉajio-Ĉerkesio)
 Vilajat nogaja stepo (areoj loĝataj fare de la nogajoj en la stavropola regiono)

Tamen, laŭ Doku Umarov, la bazo de ribelaj batalistoj fidelaj al li etendiĝu "de Azerbajĝano ĝis Abĥazio". La subtenantoj de la emirlando komprenu ĝin islamisma ŝtata unuo.

Multaj antaŭaj subtenantoj de Doku Umarov en Ĉeĉenio responde al la deklaro de la "nova ŝtato" retiris sian subtenon kaj opinias ke ili volus limiĝi al sendependiĝo de Ĉeĉenio el la Rusia Federacio, sen tiaj planoj pri ekspansio.

 Vidu ankaŭ 
 Kaŭkazo-Centro

Kategorio:Kaŭkazio
Kategorio:Politiko de Ĉeĉenio
Kategorio:Politiko de Inguŝio
Kategorio:Politiko de Nord-Osetio
Kategorio:Politiko de Karaĉajio-Ĉerkesio
Kategorio:Politiko de Dagestano
Kategorio:Politiko de Kabardio-Balkario
Kategorio:Ĝihadismaj grupoj
Kategorio:Terorismo en Rusio
Kategorio:Ĉeĉenia konflikto
Kategorio:Separismo en Rusio
Kategorio:Opozicia kaj separisma movado en Kaŭkazio
Kategorio:Administraj unuoj fonditaj en 2007